ตราครุฑตราครุฑกฎกระทรวงฉบับที่11 (พ.ศ. 2523)ออกตามความในพระราชบัญญัติระเบียบข้าราชการตำรวจพ.ศ. 2521ว่าด้วยการเลื่อนขั้นและอัตราเงินเดือนข้าราชการตำรวจ----------อาศัยอำนาจตามความในมาตรา 4 มาตรา 36 และมาตรา 37 แห่งพระราชบัญญัติระเบียบข้าราชการตำรวจ พ.ศ. 2521รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ 1 ในกฎกระทรวงนี้`ปี' หมายความว่า ปีงบประมาณ`รอบปีที่แล้วมา' หมายความว่า ระยะเวลาตั้งแต่วันที่ 1 กรกฎาคม ของปีหนึ่งถึงวันที่30 มิถุนายน ของปีถัดไป`ศึกษาในประเทศ' หมายความว่าการศึกษาในประเทศตามหลักสูตรที่เป็นการเพิ่มพูนความรู้ด้วยการเรียนหรือการวิจัยเพื่อให้ได้มาซึ่งปริญญาหรือประกาศนียบัตรวิชาชีพอันอาจพิจารณาคุณวุฒิให้ได้ข้อ 2 ภายใต้บังคับแห่งข้อ 4 (4)การเลื่อนขั้นและอัตราเงินเดือนข้าราชการตำรวจประจำปีให้พิจารณาจากผลการปฏิบัติราชการในรอบปีที่แล้วมาและให้เลื่อนตั้งแต่วันที่ 1 ตุลาคม ของปีที่ได้เลื่อนขั้นและอัตราเงินเดือนนั้นผู้ที่ไม่อยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนได้ตามข้อ6 และข้อ 7หากต่อไปได้รับการแต่งตั้งให้ดำรงตำแหน่งที่สามารถเลื่อนอัตราเงินเดือนขึ้นรับในอัตราของยศสูงขึ้นได้ก่อนวันที่ 1 กรกฎาคมให้พิจารณาเลื่อนขั้นและอัตราเงินเดือนได้ไม่เกินหนึ่งขั้นในกรณีนี้ให้สั่งเลื่อนขั้นและอัตราเงินเดือนให้ตั้งแต่วันที่ดำรงตำแหน่งดังกล่าวผู้ที่ได้เลื่อนขั้นและอัตราเงินเดือนขึ้นรับในอัตราเงินเดือนอันดับ 2 เนื่องจากตำแหน่งที่ดำรงอยู่ไม่สามารถเลื่อนอัตราเงินเดือนขึ้นรับในอัตราของยศสูงขึ้นได้ หากหลังวันที่ 1 ตุลาคมได้รับแต่งตั้งให้ดำรงตำแหน่งที่สามารถเลื่อนอัตราเงินเดือนขึ้นรับในอัตราของยศสูงขึ้นได้ให้พิจารณาเลื่อนโดยให้เลื่อนขึ้นรับในอัตราเงินเดือนของยศที่สูงขึ้นตั้งแต่วันที่ได้ดำรงตำแหน่งดังกล่าวและอัตราเงินเดือนที่ได้เลื่อนใหม่จะต้องมีจำนวนเงินเท่าเดิม แต่ถ้าได้รับแต่งตั้งให้ดำรงตำแหน่งดังกล่าวตั้งแต่วันที่ 1 กรกฎาคม ให้พิจารณาเลื่อนพร้อมกับการเลื่อนขั้นและอัตราเงินเดือนในปีต่อไปข้อ 3การเลื่อนขั้นและอัตราเงินเดือนข้าราชการตำรวจ ให้ผู้บังคับบัญชาหรือผู้ที่ได้รับมอบหมายพิจารณาโดยคำนึงถึงคุณภาพและปริมาณงานของตำแหน่งและผลงานที่ได้ปฏิบัติมา การรักษาวินัยตลอดจนความสามารถและความอุตสาหะในการปฏิบัติงานให้ผู้บังคับบัญชาชั้นต้นหรือผู้ที่ได้รับมอบหมายพิจารณาเลื่อนขั้นและอัตราเงินเดือนข้าราชการตำรวจแล้วรายงานผลการพิจารณาต่อไปยังผู้บังคับบัญชาชั้นเหนือขึ้นไปตามลำดับจนถึงผู้มีอำนาจสั่งเลื่อนขั้นและอัตราเงินเดือน และให้ผู้บังคับบัญชาชั้นเหนือแต่ละระดับที่ได้รับรายงานเสนอความเห็นไปเพื่อประกอบการพิจารณาของผู้มีอำนาจสั่งเลื่อนขั้นและอัตราเงินเดือนเมื่อผู้มีอำนาจสั่งเลื่อนขั้นและอัตราเงินเดือนได้รับรายงานการพิจารณาจากผู้บังคับบัญชาตามวรรคสองแล้วเห็นว่า ข้าราชการตำรวจผู้ใดปฏิบัติงานตามหน้าที่ไม่ได้ผลดีเท่าที่ควรหรือไม่อยู่ในเกณฑ์เลื่อนขั้นและอัตราเงินเดือนได้ตามข้อ 4ให้งดเลื่อนขั้นและอัตราเงินเดือนสำหรับผู้นั้นในกรณีที่ผู้มีอำนาจสั่งเลื่อนขั้นและอัตราเงินเดือนพิจารณาเห็นว่าข้าราชการตำรวจผู้ใดปฏิบัติงานตามหน้าที่ได้ผลดีและอยู่ในหลักเกณฑ์เลื่อนขั้นและอัตราเงินเดือนได้ตามข้อ4 ให้เลื่อนขั้นและอัตราเงินเดือนให้แก่ผู้นั้นได้หนึ่งขั้นและถ้าข้าราชการตำรวจผู้ใดปฏิบัติงานดีเด่นตามหลักเกณฑ์ข้อ 5 ด้วย จะเลื่อนขั้นและอัตราเงินเดือนให้แก่ผู้นั้นเป็นกรณีพิเศษเกินหนึ่งขั้นก็ได้ข้อ 4 ภายใต้บังคับแห่งข้อ8ข้าราชการตำรวจผู้ซึ่งจะได้เลื่อนขั้นและอัตราเงินเดือนประจำปีต้องอยู่ในหลักเกณฑ์ดังต่อไปนี้(1)ในปีที่แล้วมาได้รับบรรจุเข้ารับราชการมาแล้วเป็นเวลาไม่น้อยกว่าแปดเดือน(2)ในรอบปีที่แล้วมาได้ปฏิบัติหน้าที่ขอตนด้วยความสามารถและด้วยความอุตสาหะจนเกิดผลดีหรือความก้าวหน้าแก่ราชการซึ่งผู้บังคับบัญชาได้พิจารณาแล้วเห็นว่าอยู่ในหลักเกณฑ์ ที่สมควรจะได้เลื่อนขั้นและอัตราเงินเดือน(3)ในรอบปีที่แล้วมาต้องไม่ถูกสั่งพักราชการหรือถูกสั่งให้ออกจากราชการไว้ก่อนเป็นระยะเวลารวมกันเกินสี่เดือน(4)ในรอบปีที่แล้วมาจนถึงวันออกคำสั่งเลื่อนขั้นและอัตราเงินเดือนต้องไม่เคยถูกลงโทษทางวินัยที่สูงกว่าโทษภาคทัณฑ์เว้นแต่ในกรณีที่ข้าราชการตำรวจผู้ใดอยู่ในหลักเกณฑ์ที่สมควรได้เลื่อนขั้นละอัตราเงินเดือน แต่ได้ถูกงดเลื่อนขั้นและอัตราเงินเดือนเพราะถูกลงโทษทางวินัยหลังรอบปีที่แล้วมาในกรณีนั้นมาแล้วผู้บังคับบัญชาจะเลื่อนขั้นและอัตราเงินเดือนให้ก็ได้แต่ถ้าเป็นผู้ซึ่งถูกลงโทษตัดเงินเดือน จะเลื่อนขั้นและอัตราเงินเดือนได้ต่อเมื่อพ้นโทษตัดเงินเดือนแล้วหรือถ้าเป็นผู้ซึ่งถูกลงโทษลดขั้นเงินเดือน จะเลื่อนขั้นและอัตราเงินเดือนได้ต่อเมื่อได้ถูกลงโทษลดขั้นเงินเดือนมาแล้วเป็นเวลาไม่น้อยกว่าหกเดือน(5)ในรอบปีที่แล้วมาต้องไม่ลาบ่อยครั้งหรือมาทำงานสายกว่าเวลาที่ทางราชการกำหนดเนื่อง ๆ(6)ในรอบปีที่แล้วมาต้องไม่มีวันลามาก โดยถือเกณฑ์วันลารวมทั้งลากิจและลาป่วยเกินสี่สิบห้าวันเว้นแต่ (ก) ลาอุปสมบทหรือลาไปประกอบพิธีฮัจย์ณ เมืองเมกกะ ประเทศซาอุดีอาระเบีย โดยได้รับเงินเดือนระหว่างลาตามพระราชกฤษฎีกาว่าด้วยการนั้น (ข) ลาคลอดบุตรไม่เกินหกสิบวัน (ค) ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวหรือหลายคราวรวมกันไม่เกินหนึ่งร้อยยี่สิบวัน หรือ (ง)ลาป่วยเพราะประสบอันตรายในขณะปฏิบัติราชการ ตามหน้าที่หรือในขณะเดินทางไปหรือกับจากปฏิบัติราชการตามหน้าที่(7) ในรอบปีที่แล้วมาถ้าได้รับอนุญาตให้ไปศึกษาในประเทศหรือไปศึกษาฝึกอบรมหรือดูงาน ณต่างประเทศ ตามระเบียบว่าด้วยการให้ข้าราชการไปศึกษาฝึกอบรมและดูงาน ณ ต่างประเทศ ต้องได้ปฏิบัติหน้าที่ราชการในรอบปีที่แล้วมาเป็นเวลาไม่น้อยกว่าแปดเดือนสำหรับผู้ที่ศึกษาในสถานศึกษาของกรมตำรวจต้องได้ปฏิบัติราชการในปีที่แล้วมาเป็นเวลาไม่น้อยกว่าแปดเดือน(8)ในรอบปีที่แล้วมาต้องไม่ขาดราชการเว้นแต่เพราะเหตุสุดวิสัยข้อ 5ข้าราชการตำรวจผู้ซึ่งจะได้เลื่อนขั้นและอัตราเงินเดือนประจำปีเกินหนึ่งขั้นต้องอยู่ในหลักเกณฑ์ตามข้อ 4 และในหลักเกณฑ์ประการใดประการหนึ่งดังต่อไปนี้ด้วยคือ(1)ปฏิบัติงานตามหน้าที่ได้ผลดีเด่นจนถือเป็นตัวอย่างที่ดีได้(2)ปฏิบัติงานตามหน้าที่ที่มีการต่อสู้หรือที่ต้องเสี่ยงอันตรายเป็นกรณีพิเศษ(3)ปฏิบัติงานเกินกว่าตำแหน่งหน้าที่จนเกิดประโยชน์ต่อทางราชการเป็นพิเศษและปฏิบัติงานในตำแหน่งหน้าที่ของตนเป็นผลดีด้วย(4)ปฏิบัติงานโดยมีความคิดริเริ่มในเรื่องใดเรื่องหนึ่งหรือได้ค้นคว้าหรือประดิษฐ์สิ่งใดสิ่งหนึ่งซึ่งเป็นประโยชน์ต่อทางราชการเป็นพิเศษและทางราชการได้ดำเนินการตามความคิดริเริ่มหรือได้รับรองให้ใช้การค้นคว้าหรือสิ่งประดิษฐ์นั้น(5)ปฏิบัติงานตามหน้าที่ด้วยความตรากตรำเหน็ดเหนื่อยเป็นพิเศษและงานนั้นได้ผลดียิ่ง(6)ปฏิบัติงานที่ได้รับมอบหมายให้กระทำกิจการอย่างหนึ่งอย่างใดจนสำเร็จเป็นผลดียิ่งแก่ประเทศชาติข้อ 6การเลื่อนขั้นและอัตราเงินเดือนของผู้ดำรงตำแหน่งต่าง ๆให้เลื่อนได้ดังต่อไปนี้(1) ลูกแถวหรือเทียบลูกแถวให้เลื่อนได้ไม่เกินอัตราเงินเดือนของพลตำรวจ(2)ผู้บังคับหมู่หรือเทียบผู้บังคับหมู่ให้เลื่อนได้ไม่เกินอัตราเงินเดือนของยศจ่าสิบตำรวจ (พิเศษ)หรือนายดาบตำรวจ(3) รองสารวัตรหรือเทียบรองสารวัตรให้เลื่อนได้ไม่เกินอัตราเงินเดือนของยศร้อยตำรวจเอก(4) สารวัตร สารวัตรใหญ่และรองผู้กำกับการ หรือเทียบเท่าตำแหน่งดังกล่าว ให้เลื่อนได้ไม่เกินอัตราเงินเดือนของยศพันตำรวจโท(5)ผู้กำกับการหรือเทียบผู้กำกับการ ให้เลื่อนได้ไม่เกินอัตราเงินเดือนของยศพันตำรวจเอก(6)รองผู้บังคับการหรือเทียบรองผู้บังคับการให้เลื่อนได้ไม่เกินอัตราเงินเดือนของยศพันตำรวจเอก (พิเศษ)(7) ผู้บังคับการ ผู้ช่วยผู้บัญชาการ และรองผู้บัญชาการหรือ เทียบเท่าตำแหน่งดังกล่าว ให้เลื่อนได้ไม่เกินอัตราเงินเดือนของยศ พลตำรวจตรี(8)ผู้บัญชาการผู้ช่วยอธิบดีและรองอธิบดี หรือเทียบเท่าตำแหน่งดังกล่าวให้เลื่อนได้ไม่เกินอัตราเงินเดือนของยศพลตำรวจโท(9) อธิบดีให้เลื่อนได้ถึงอัตราเงินเดือนของยศพลตำรวจเอกหากตำแหน่งใดซึ่ง ก.ตร. กำหนดหรือ ก.ตร.กำหนดและคณะรัฐมนตรีให้ความเห็นชอบให้มียศแตกต่างไปจากหลักเกณฑ์ดังกล่าวข้างต้นให้เลื่อนขั้นและอัตราเงินเดือนของผู้ดำรงตำแหน่งนั้นได้ไม่เกินอัตราเงินเดือนของยศนั้นข้อ 7 ผู้ที่ประจำกรม ประจำกอง หรือประจำส่วนราชการใด หรือสำรองราชการให้เลื่อนได้ไม่เกินอัตราเงินเดือนอันดับ 2 ของยศในขณะนั้นเว้นแต่ผู้ที่รับอัตราเงินเดือนของยศสิบตำรวจตรี สิบตำรวจโท และสิบตำรวจเอก ให้เลื่อนได้ไม่เกินอัตราเงินเดือนอันดับ2 ของยศจ่าสิบตำรวจ (พิเศษ) หรือนายดาบตำรวจและผู้ที่รับอัตราเงินเดือนของยศร้อยตำรวจตรี ให้เลื่อนได้ไม่เกินอัตราเงินเดือนอันดับ 2ของยศร้อยตำรวจโทผู้ที่ถูกสั่งให้สำรองราชการตามข้อ2 (1) (2) (4) และ (5) แห่งกฎกระทรวง ฉบับที่ 6(พ.ศ. 2521)ออกตามความในพระราชบัญญัติระเบียบข้าราชการตำรวจ พ.ศ. 2521 ว่าด้วยการสั่งให้ข้าราชการตำรวจประจำกรม ประจำกองหรือประจำส่วนราชการใดเป็นการชั่วคราวหรือให้สำรองราชการส่วนราชการใดให้เลื่อนขั้นและอัตราเงินเดือนได้เสมือนดำรงตำแหน่งสุดท้ายก่อนถูกสั่งให้สำรองราชการข้อ 8ข้าราชการตำรวจผู้ใดซึ่งผู้บังคับบัญชาผู้มีอำนาจสั่งเลื่อนขั้นและอัตราเงินเดือนเห็นสมควรให้ได้เลื่อนขั้นและอัตราเงินเดือนประจำปีถ้าผู้นั้นอยู่ในระหว่างถูกสอบสวนว่ากระทำผิดวินัยหรือถูกฟ้องในคดีอาญาซึ่งศาลประทับฟ้องแล้วก่อนมีคำสั่งเลื่อนขั้นและอัตราเงินเดือนให้รอการเลื่อนขั้นและอัตราเงินเดือนไว้ก่อน และให้กันเงินสำหรับเลื่อนขั้นและอัตราเงินเดือนไว้ด้วยเมื่อการสอบสวนพิจารณาเสร็จแล้วหรือการพิจารณาคดีถึงที่สุดให้พิจารณาดังนี้(1)ถ้าการสอบสวนพิจารณาความผิดทางวินัยปรากฏว่าไม่มีความผิดหรือถูกลงโทษไม่สูงกว่าโทษภาคทัณฑ์หรือผลการพิจารณาคดีอาญาปรากฏว่า ไม่ถูกศาลพิพากษาลงโทษให้เลื่อนขั้นและอัตราเงินเดือนในปีที่รอการเลื่อนไว้ถ้ารอการเลื่อนขั้นและอัตราเงินเดือนไว้หลายปี ให้พิจารณาเลือกขั้นและอัตราเงินเดือนย้อนหลังไปในแต่ละปีที่รอไว้(2)ถ้าการสอบสวนพิจารณาความผิดทางวินัยปรากฏว่า ถูกลงโทษสูงกว่าโทษภาคทัณฑ์หรือผลการพิจารณาคดีอาญาปรากฏว่าถูกศาลพิพากษาลงโทษให้งดการเลื่อนขั้นและอัตราเงินเดือน ในปีแรกที่รอการเลื่อนขั้นและอัตราเงินเดือนไว้ส่วนปีที่รอการเลื่อนขั้นและอัตราเงินเดือนถัดมา ให้เลื่อนขั้นและอัตราเงินเดือนย้อนหลังไปในแต่ละปีแต่ถ้าการลงโทษเนื่องจากการกระทำความผิดทางวินัยหรือความผิดทางอาญาดังกล่าวถึงมีคำสั่งให้ออก ไล่ออก หรือปลดออกจากราชการให้งดการเลื่อนขั้นและอัตราเงินเดือนทุกปีที่รอการเลื่อนไว้ข้อ 9ข้าราชการตำรวจผู้ใดซึ่งผู้บังคับบัญชาผู้มีอำนาจสั่งเลื่อนขั้นและอัตราเงินเดือนเห็นสมควรให้ได้เลื่อนขั้นและอัตราเงินเดือนแต่จะต้องพ้นจากราชการเพราะเกษียณอายุตามกฎหมายว่าด้วยบำเหน็จบำนาญข้าราชการผู้บังคับบัญชาจะเลื่อนขั้นและอัตราเงินเดือนเพื่อประโยชน์ในการคำนวณบำเหน็จบำนาญให้ผู้นั้นในวันสิ้นปีก่อนที่จะพ้นจากราชการก็ได้ข้อ 10 ข้อราชการตำรวจผู้ใดซึ่งบังคับบัญชาผู้มีอำนาจสั่งเลื่อนขั้นและอัตราเงินเดือนเห็นสมควรให้ได้เลื่อนขั้นและอัตราเงินเดือนแต่ได้ถึงแก่กรรมอันมิได้เกิดขึ้นเนื่องจากการประพฤติชั่วอย่างร้ายแรงของตนหรือต้องไปรับราชการทหารตามกฎหมายว่าด้วยการรับราชการทหารหรือต้องออกจากราชการไปเพราะเจ็บป่วยซึ่งแพทย์ที่ทางราชการรับรองได้ตรวจแล้วเห็นว่าไม่สามารถรับราชการต่อไปได้อีกก่อนที่จะมีคำสั่ง เลื่อนขั้นและอัตราเงินเดือนตามปกติผู้บังคับบัญชาจะสั่งเลื่อนขั้นและอัตราเงินเดือนให้ผู้นั้นย้อนหลังไปถังวันที่ 1 ตุลาคมของปีที่มีสิทธิจะได้เลื่อนขั้นและอัตราเงินเดือนนั้นก็ได้ข้อ 11การเลื่อนขั้นและอัตราเงินเดือนข้าราชการตำรวจนอกจากตามหลักเกณฑ์และวิธีการที่กำหนดในกฎกระทรวงนี้หรือที่ไม่เป็นไปตามหลักเกณฑ์และวิธีการที่กำหนดในกฎกระทรวงนี้ หรือที่ไม่เป็นไปตามหลักเกณฑ์และวิธีการที่กำหนดในกฎกระทรวงนี้แต่ผู้บังคับบัญชาผู้มีอำนาจสั่งเลื่อนขั้นและอัตราเงินเดือนพิจารณาเห็นควรเลื่อนขั้นและอัตราเงินเดือนให้แก่ผู้นั้นโดยมีเหตุผลเป็นกรณีพิเศษให้ผู้บังคับบัญชาดังกล่าวดำเนินการเพื่อเสนอ ก.ตร.พิจารณาอนุมัติเป็นพิเศษเฉพาะรายข้อ 12 ในกรณีที่งดการเลื่อนขั้นและอัตราเงินเดือนข้าราชการตำรวจผู้ใดให้ผู้บังคับบัญชาแจ้งเหตุผลให้ข้าราชการตำรวจผู้นั้นทราบให้ไว้ ณ วันที่ 15 กันยายน พ.ศ. 2523ประเทือง กีรติบุตรรัฐมนตรีว่าการกระทรวงมหาดไทยหมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากมาตรา 36 และมาตรา 37แห่งพระราชบัญญัติระเบียบข้าราชการตำรวจ พ.ศ. 2521ได้กำหนดว่าการเลื่อนขั้นและอัตราเงินเดือนข้าราชการตำรวจให้เป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้